Diari Oficial de la Generalitat Valenciana


Sumari del DOGV 4347, del 01-10-2002 (2002/10514)

ACORD de 30 de juliol de 2002, de la Comissió Territorial d'Urbanisme de València, relatiu al Pla de Reforma Interior UE-7 (B/C) de Villalonga.
-----------------------------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10558


Data del document
:   30-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vilallonga
    * pla d'urbanisme

ACORD de 30 de juliol de 2002, de la Comissió Territorial d'Urbanisme de València, relatiu al Pla de Reforma Interior UE-7 (B/C) de Villalonga. [2002/10480]
  
Vist l'expedient tramés per l'Ajuntament de Villalonga referit al Pla de Reforma Interior UE-7 (B/C), i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant resolució de l'alcaldia adoptada amb data 7 de desembre de 2001.
  
Després del pertinent període d'exposició pública, en el qual es van presentar diverses al·legacions, va ser aprovat provisionalment pel ple de l'Ajuntament en la sessió realitzada el 29 d'abril de 2002.
  
Segon
  
El projecte consta de memòria informativa i justificativa, plànols d'informació i d'ordenació i normes urbanístiques.
  
Tercer
  
L'objecte del Pla de Reforma Interior de Millora és modificar l'ordenació prevista i redelimitar les unitats d'execució B i C de sòl urbà residencial mixta, delimitades per l'homologació de les Normes Subsidiàries de Villalonga.
  
Es pretén unificar les dues unitats previstes en una sola; completar la zona urbana consolidada amb edificació que forme façada sobre la zona verda pública per a ocultar les parts posteriors dels habitatges; unificar la tipologia edificatòria a residencial mixta amb nombre de plantes PB+2; realitzar un viari que permeta la connexió de la zona amb les confrontants; traçat viari amb una amplària mínima de 10 m i dimensions d'illes de 22 a 25 m edificables.
  
Les modificacions preteses no afecten la xàrcia primària.
  
Les modificacions proposades s'indiquen en el següent quadre:
  
 UE-7 A + B UE-7 BC
  
Superfície 20.330 m2 20.378,48 m2
  
I.E.B. 1,189 m2t/ m2s 1,209 m2t/ m2s
  
Edificabilitat 24.171 m2t 24.639,25 m2t
  
Cessions 9.802 m2 10.028,80 m2
  
Índex sòl dotacional 0,405 0,407
  
Densitat 65,9 viv/ha 65,75 viv/ha
  
I. edificabilita net 2,40 i 2 m2t/m2s 2,40 m2t/m2s
  
Nº plantes PB + 2 PB + 2
  
Seran d'aplicació les normes urbanístiques, en l'article
  
31.2.2 Residencial mixta. No es permeten estudis de detall.
  
Quart
  
Villalonga té homologació de les Normes Subsidiàries aprovada definitivament per la Comissió Territorial d'Urbanisme l'11 de març de 1999.
  
Cinqué
  
La Comissió Informativa de la Comissió Territorial d'Urbanisme de València, en la sessió realitzada el 26 de juliol de 2002, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, als efectes del compliment del que preceptua l'article 27 de la Llei Reguladora de l'Activitat Urbanística, si bé el document ha de ser diligenciat.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quant a allò que exigix l'article 17 de l'annex al Reglament de Planejament de la Comunitat Valenciana, referit als estàndards aplicables a les modificacions de planejament, i d'acord amb el que este establix, en sòl urbà es mesurarà la superfície computable de referència sobre una àrea virtual delimitada d'acord amb els criteris de sectorització previstos en el mateix Reglament.
  
En el present projecte l'àrea virtual proposada es constituïx per la pròpia superfície del PRI, i la relació entre l'índex de sòl dotacional i l'índex d'edificabilitat bruta de l'ordenació proposada resulta superior a la vigent.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de plans de reforma interior de municipis de menys de 50.000 habitants, de conformitat amb el que disposen els articles 54 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedix, la Comissió Territorial d'Urbanisme, en la sessió realitzada el 30 de juliol de 2002, acorda aprovar definitivament el Pla de Reforma Interior de Millora UE-7 BC de les Normes Subsidiàries de Villalonga.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que s'estime oportú.
  
València, 30 de juliol de 2002.- El secretari de la Comissió Territorial d'Urbanisme: José Manuel Palau Navarro.